Boho fiesta snack tray - J-style-deco -Online feestwinkel
Boho fiesta snack tray
HomeBoho fiesta snack tray
Boho fiesta snack tray, voor uw hapjes en chips | J-style-deco.nl | Boho fiesta versiering, feestartikelen en slingers shopt u hier | Met de afmeting 33 x 26 CM Lees meer Shocking: Manveer Gurjar confesses about his "troubled" marriage!! - DesiSerials.TV
Shocking: Manveer Gurjar confesses about his “troubled” marriage!! 03 Feb 2017 Bigg Boss Season 10 Toyota lei plaaslike voertuigverkope in Oktober | GeselsVersekering
Tiende agtereenvolgende maand van markleierskap
Sterk vertoning deur hele bedryf
Toyota Suid-Afrika Motors (TSAM) het sy posisie as markleier voortgesit nadat hy in Oktober 12 049 nuwe voertuie van die hand gesit het – ’n markaandeel van 20,3% van die algehele verkope van altesaam 59 384 eenhede wat by die Nasionale Vereniging van Voertuigvervaardigers van Suid-Afrika (Naamsa) aangemeld is. Die maatskappy het ook ’n bydrae van 5 754 eenhede tot die uitvoermark gelewer, wat ’n aandeel van 17,8% verteenwoordig.
Die Hilux is steeds Toyota se sterkste verkoper en altesaam 3 421 bakkies is in Oktober afgelewer. Dié model is ook Toyota se sterktste uitvoerproduk, waarvan 5 361 eenhede na Afrika en Europa uitgevoer is. Wat passasiersmotors betref, het die Toyota Corolla/Quest-kombinasie tot verkope van 2 254 eenhede gelei, terwyl die immer gewilde Etios ’n positiewe verkopemaand gehad met 1 671 eenhede wat ’n nuwe tuiste by Suid-Afrikaanse gesinne gevind het.
“Verkope van nuwe voertuie, veral in die ligte, swaar en ekstraswaar handelsvoertuigsegmente, is bewys van ’n veerkragtige mark wat op positiewe groei dui en op ’n styging van digby 5% teenoor dieselfde tydperk verlede jaar neerkom,” sê Dr. Johan van Zyl, Toyota Suid-Afrika se President en Uitvoerende Hoof, en voeg by dat die motorverhuringsegment ’n gesonde maand met ’n styging van 25,2% teenoor verkope in Oktober 2013 gehad het.
“Die mark het alle verwagtinge en voorspellings oortref – voorspellings het vroeër vanjaar daarop gedui dat algehele verkope vir die jaar met tot 4% sou daal, dog het nog ’n goeie maand ons tot bykans 1,8% agter die 2013-syfer vir die jaar tot nou geneem. As hierdie neiging voortduur, is daar ’n goeie kans dat die mark 2014 met soortgelyke syfers as dié van die algehele 2013-verkope sal afsluit,” sê Van Zyl.
Category: Veiligheid, Voertuig, Voertuig Tags : Toyota lei plaaslike voertuigverkope in Oktober